**Gyldenstierne** eller **Gyldenstjerne**, i Sverige **Gyllenstierna**, er en skandinavisk, opprinnelig dansk, adelsslekt. 

I *Hamlet* refererer William Shakespeare til slekten, samt til en annen kjent dansk adelsslekt, Rosenkrantz, i det Hamlets to følgesvenner heter *Guildenstern* og *Rosencrantz.*

Navn
----

Navnet er hentet fra slektsvåpenet som i  skjoldet har på blå bunn en gyllen stjerne.

Opprinnelse og utbredelse
-------------------------

Slektens første kjente medlem er ridder Niels Eriksen til Ågård i Jylland, som omtales i 1314. Slektsmedlemmer har senere spilt en fremtredende rolle i Danmarks, Sveriges og Norges historie. I Danmark er slekten utdødd i mannslinjen allerede i 1729.

Den danske ridderen Mogens Henriksen Gyldenstierne (død 1569) var lensherre på Akershus fra 1527, og hans etterfølger var den danske slektningen Erik Olufsen Gyldenstierne (død 1536). Den danske riksråden Axel Gyldenstierne (ca. 1542–1603) var stattholder i Norge 1588–1601.

Til Sverige kom slekten på 1400-tallet med riksråden Erik Eriksson till Fågelvik. Flere grener av slekten fikk adelstitler som friherre og greve. En rekke medlemmer av slekten har hatt framstående stillinger i svensk samfunnsliv gjennom historien og bl.a. eid Steninge slott.

Slektsvåpen
-----------

Etter middelalderen har slekten i Sverige brukt våpenmerker med sammensatte  skjold, flere hjelmer med hjelmtegn, skjoldholdere, rangkroner og annet heraldisk utstyr.

* Slektsvåpenet står her for Kristina Nilsdotter Gyllenstierna, gift med Sten Sture den yngre, på altertavle i  Västerås domkirkeSlektsvåpenet står her for Kristina Nilsdotter Gyllenstierna, gift med Sten Sture den yngre, på altertavle i Västerås domkirke
* Gullstjernen i  skjoldet med tillegg av ytre praktutstyr, for de svenske grevene Gyllenstierna af Björkesund och HelgoGullstjernen i  skjoldet med tillegg av ytre praktutstyr, for de svenske grevene *Gyllenstierna af Björkesund och Helgo*
* Kvadrert hovedskjold med stjernen i hjerteskjoldet, for de svenske grevene Gyllenstierna af SteningeKvadrert hovedskjold med stjernen i hjerteskjoldet, for de svenske grevene *Gyllenstierna af Steninge*

Se også
-------

* Danske adelsslekter
* Norske adelsslekter
* Svenske adelsslekter

Litteratur
----------

* Anders Thiset og P.L. Wittrup: *Nyt dansk Adelslexikon*, København 1904
* Sven Tito Achen: *Danske adelsvåbener*, København 1973
* Jan Raneke: *Svensk adelsheraldik*, Malmö 1990
* Anders Bjønnes m.fl. (redaktører): *Segltegninger fra hyllingene i Norge 1591 og 1610*, utgitt av Norsk Slektshistorisk Forening, Oslo 2010, side 219 (Henrich Gyldenstierne til Ågårds våpensegl fra 1591)

| * v
* d
* r
Danske og norske slektsnavn som begynner med Gylden- |
| --- |
| Güldencrone **·** Gyldenfeldt **·** Gyldenhorn **·** Gyldenkrantz **·** Gyldenløve **·** Gyldenløve (norsk adelsslekt) **·** Gyldenpalm **·** Gyldenstierne |

| * v
* d
* r
Danske og norske slektsnavn som slutter med -stierne |
| --- |
| Ankerstjerne **·** Gyldenstierne **·** Hielmstierne **·** Løvenstierne **·** von Munthe af Morgenstierne **·** Nordenstjerne **·** Rosenstierne **·** Sortenstjerne **·** Tordenstierne |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon
 |